*KarS § 4 lg 2: Esimese astme kuritegu on süütegu, mille eest on käesolevas seadustikus füüsilisele isikule* ***raskeima karistusena ettenähtud tähtajaline vangistus üle viie aasta*** *või eluaegne vangistus.*

Seksuaalse enesemääramise vastaste kuritegude kataloog (KarS 9. peatükk 7. jagu)

***§ 141.  Vägistamine:***
*(1) Inimese tahte vastaselt temaga suguühtesse astumise või muu sugulise iseloomuga teo toimepanemise eest vägivallaga või ära kasutades tema seisundit, milles ta ei olnud võimeline vastupanu osutama või toimunust aru saama, –*
*karistatakse ühe- kuni viieaastase vangistusega.* = teise astme kuritegu

*(2) Sama teo eest:*
*1) kui see on toime pandud noorema kui kaheksateistaastase isiku suhtes;*
*2) kui see on toime pandud grupi poolt;*
*3) kui sellega on tekitatud kannatanule raske tervisekahjustus;*
*4) kui sellega on põhjustatud kannatanu surm;*
*5) kui sellega on kannatanu viidud enesetapuni või selle katseni või*
*6) kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kuue- kuni viieteistaastase vangistusega.*= esimese astme kuritegu
 ***§ 143.  Suguühtele või muule sugulise iseloomuga teole sundimine***
*(1) Inimese tahte vastaselt temaga suguühtesse astumise või muu sugulise iseloomuga teo toimepanemise eest, ära kasutades kannatanu sõltuvust süüdlasest, kui puudub käesoleva seadustiku §-s 141 sätestatud vägivald või seisund, milles inimene ei olnud võimeline vastupanu osutama või toimunust aru saama, –*
*karistatakse kuni kolmeaastase vangistusega.*= teise astme kuritegu

*(2) Sama teo eest, kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kuni viieaastase vangistusega.*= teise astme kuritegu

***§ 143-2.  Suguühe või muu sugulise iseloomuga tegu mõjuvõimu kasutades***
*(1) Täisealise isiku poolt noorema kui kaheksateistaastase isikuga suguühtesse astumise või muu sugulise iseloomuga teo toimepanemise eest, ära kasutades kannatanu sõltuvust süüdlasest või kuritarvitades saavutatud mõjuvõimu või usaldust, kui puudub käesoleva seadustiku §-s 141 sätestatud vägivald või seisund, milles inimene ei olnud võimeline vastupanu osutama või toimunust aru saama, –*
*karistatakse kahe- kuni kaheksa-aastase vangistusega.*= esimese astme kuritegu

*(2) Sama teo eest, kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kolme- kuni kaheksa-aastase vangistusega.*= esimese astme kuritegu

***§ 144.  Suguühe järeltulijaga***
*(1) Vanema, vanema õigustega isiku või vanavanema poolt lapse või lapselapsega suguühtesse astumise või muu sugulise iseloomuga teo toimepanemise eest –*
*karistatakse kahe- kuni kaheksa-aastase vangistusega*= esimese astme kuritegu

*.*
*(2) Sama teo eest, kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kolme- kuni kaheksa-aastase vangistusega.*= esimese astme kuritegu
 ***§ 145.  Suguühe või muu sugulise iseloomuga tegu lapseealisega***
*(1) Täisealise isiku poolt noorema kui neljateistaastase isikuga suguühtesse astumise või muu sugulise iseloomuga teo toimepanemise eest –*
*karistatakse kuni viieaastase vangistusega.*= teise astme kuritegu

*(2) Sama teo eest, kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kahe- kuni kaheksa-aastase vangistusega.*= esimese astme kuritegu

***§ 145-1.  Alaealiselt seksi ostmine***
*(1) Alla kaheksateistaastase isikuga rahalise tasu või mis tahes muu hüve eest suguühtesse astumise või muu sugulise iseloomuga teo toimepanemise eest –*
*karistatakse kuni kolmeaastase vangistusega.*= teise astme kuritegu

*(2) Käesoleva paragrahvi lõikes 1 nimetatud teo eest, kui see on toime pandud noorema kui neljateistaastase isiku suhtes, –*
*karistatakse kuni viieaastase vangistusega.*= teise astme kuritegu

*(3) Käesoleva paragrahvi lõigetes 1 ja 2 nimetatud teo eest, kui see on toime pandud isiku poolt, kes on varem toime pannud käesolevas jaos sätestatud kuriteo, –*
*karistatakse kahe- kuni kaheksa-aastase vangistusega.*= esimese astme kuritegu

**I astme kuriteo korral on kohustuslik teavitada politseid!**